Festival filma o ljudskim pravima

***HRFF - Human Rights Film Festival*** (engleski za *Festival filma o ljudskim pravima*), poznatiji po skraćenom nazivu, međunarodni je nenatijecateljski i neprofitni filmski festival autorskog i angažiranog filma koji se u Hrvatskoj održava od 2002. godine s ciljem unaprjeđenja vidljivosti raznih tema s područja ljudskih prava u mediju filma. Festival uključuje dokumentarne, igrane i eksperimentalne filmove, a ustalio se kao zimski festival u tjednu oko Dana ljudskih prava (4.12.). Osim redovnog pregleda recentnih produkcija, program povremeno uključuje premijere i retrospektive. Direktor i glavni selektor festivala je Petar Milat. U 2025. godini se održaje po 23. put.

## Historija
*HRFF* je započeo 14. prosinca 2002. godine u Zagrebu u suorganizaciji udruga Multimedijalni institut (Mi2) i Udruženje za razvoj kulture (URK), poznatijim po svojim javnim prostorima *MaMa* i *Močvara*. 

Organizacijski tim prvog festivala uključivao je članove obje organizacije: Emina Višnić, Ivan Ramljak, Lina Kovačevič, Janja Sesar, uz savjetnike: Vanja Nikolić, Teodor Celakoski i podršku One World Film Festivala (Prag). Već u prvom izdanju ugostio je međunarodne i regionalne goste. 

Umjetnički direktor tog prvog festivala je bio filmski radnik (kasnije i redatelj) Ivan Ramljak, a tadašnji koncept festivala bilo je prikazivanje dokumentarnih filmova o ljudskim pravima. Koncept je već u drugoj instanci 2004. godine (pod umjetničkim vodstvom Vanje Kaluđerčić 2004-2006.) proširen, pa se prikazuju i dokumentarni i igrani i eksperimentalni filmovi koji se i dalje dotiču tematike ljudskih prava.

Od 2007. do 2018. godine HRFF ima lokaciju koja im služi kao centralna lokacija za organizaciju festivala, u prostorima Kina Europa u centru Zagreba, prije prelaska u Kino Tuškanac. Festival se svake godine održava na nekoliko mjesta u Zagrebu. Svake godine program festivala ima svoju vlastitu temu u centru pozornosti pa se kroz nedavna izdanja festivala bavilo pitanjima društvene pravde, javnosti, zemlje, životom Roma u Europi, izbjeglištva i izbjegličke krize te brojnih drugih. HRFF se s repriznim i promotivnim programima prezentirao i u Rijeci i drugdje u Hrvatskoj, a od početka pandemije COVID-19 djelomično ili potpuno online.

## Lokacije festivala

Human Rights Film Festival se održava u dva grada, Zagrebu i Rijeci, te su lokacije u tim gradovima podložne promjenama, ovisno o programu festivala za tu godinu. Doduše, neke od lokacija (pogotovo one koje se smatraju centralnim za sam festival i organizatore festivala) ponavljaju svake godine.

Lokacije u Zagrebu na kojima se održavao program Human Rights Film Festival su bile: 
Kino Europa, Kino Tuškanac, Klub Mama i Klub Močvara, Književni klub Booksa, Medijateka Francuskog instituta

Galerija Nova, Klasična gimnazija, Centar za integraciju izbjeglica - SOL 

Lokacija na kojoj se festival održavao u Rijeci je Art-kino Croatia.
## Partneri festivala

Uz dva organizatora festivala se nalaze i ostali partneri koji kroz svoju redovitu podršku (programsku ili u resursima) omogućuju kontinuitet i razvoj festivala kao platforme za društvena pitanja:

* Filmaktiv
* Art-kino Croatia  
* Kino Tuškanac
* Booksa
* What, How & for Whom (WHW)  
* Kulturtreger
* Ured za informiranje Europskog parlamenta u RH
* Ured za ljudska prava i prava nacionalnih manjina Vlade RH
* Ured Pučke pravobraniteljice
* Zaklada Solidarna
* Centar za žene žrtve rata - Rosa
* Izvor (udruga)
* Platforma za reproduktivnu pravdu
* Roda (udruga)
* U dobroj vjeri
* GONG
* Prekinimo šutnju
* Kuća ljudskih prava
* Human Rights House Foundation (Fondacija kuća ljudskih prava)
* Centar za mirovne studije
* Lazareti – kreativna četvrt Dubrovnika
* Isusovačka služba za izbjeglice
* Udruga za samozastupanje
* SOIH – Zajednica saveza osoba s invaliditetom Hrvatske
* Dugine obitelji
* Documenta
* RoUm
* ProPuh
* Domino (udruga)

## Izvori

## Vanjske veze
* Mrežne stranice ''Human Rights Film Festival''
* ''Human Rights Film Festival'' na Facebooku